《春日杂兴十五首 其三》
宋代·华镇

三眠愁夜久，夙兴坐高堂。是时大火中，启明在东方。

晓月俯前楹，列星掩微芒。和风从东来，草木有流芳。

栏花浥零露，密影森低昂。咸池浴朝日，照耀上扶桑。

轻烟霭帘栊，盈盈敛馀光。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。